|  |  |
| --- | --- |
|  | ***РЕПУБЛИКА БЪЛГАРИЯ*** |
|  | ***МИНИСТЕРСТВО НА ОКОЛНАТА СРЕДА И ВОДИТЕ*** |

**О Б Я В Л Е Н И Е**

Министерството на околната среда и водите съобщава, че съгласно разпоредбите на чл.12, ал.1 от Закона за биологичното разнообразие е изработен проект на заповед за обявяване на защитена зона за опазване на природните местообитания и на дивата флора и фауна **BG0000254 „Бесапарски възвишения“**.

Защитената зона е разположена в землищата на с. Бяга, с. Исперихово, с. Козарско, **община Брацигово, област Пазарджик**, гр. Кричим, **община Кричим, област Пловдив**, с. Алеко Константиново, с. Огняново, с. Синитово, с. Хаджиево, **община Пазарджик, област Пазарджик**, с. Капитан Димитриево, с. Радилово, **община Пещера, област Пазарджик**, с. Куртово Конаре, с. Ново село, с. Триводици, **община Стамболийски, област Пловдив**.

Пълният текст на проекта на заповед е публикуван на Интернет страницата на министерство на околната среда и водите - https://www.moew.government.bg/, тема „Природа“, подтема „Обществени обсъждания“ и е на разположение в административните сгради на Регионални инспекции по околната среда и водите Пазарджик (гр. Пазарджик, ул. „Генерал Гурко“ № 3, ет.4, п.к. 220) и Пловдив (гр. Пловдив, бул. „Марица“ № 122).

**В едномесечен срок заинтересованите лица могат да представят на министъра на околната среда и водите мотивирани писмени становища, възражения и предложения относно посочените в проекта на заповед режими.**